ธปท.รับสินเชื่อขยายตัวแต่ยังไม่ร้อนแรง
ธปท.ชี้สินเชื่อทั้งระบบในช่วงนี้ขยายตัวได้ดี แต่ไม่ถึงกับโตร้อนแรง
12 มิ.ย. 2555

ธปท.ชี้สินเชื่อทั้งระบบในช่วงนี้ขยายตัวได้ดี แต่ไม่ถึงกับโตร้อนแรง
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย (ธปท.) กล่าวว่า การขยายตัวของสินเชื่อในระบบธนาคารพาณิชย์ในช่วงนี้ยังโตได้ดี แต่ไม่ถึงกลับร้อนแรงเกินไป ไม่ได้ขยายตัวสูงเกินไป น่าจะอยู่ในระดับที่กำลังดีในการขับเคลื่อนเศรษฐกิจให้ขยายตัวได้ต่อเนื่อง และตอบสนองความต้องการของผู้บริโภคและผู้ประกอบการได้
“เท่าที่ดูสินเชื่อตอนนี้ไม่ได้ร้อนแรงเกินไป ไม่ได้สูงเกินไป กำลังดี” นายเกิรกกล่าว
ก่อนหน้านี้ ผู้บริหารธนาคารแลนด์ แอนด์ เฮ้าส์ ระบุว่า ภาพรวมสินเชื่อในระบบธนาคารพษริชย์ในช่วง 4 เดือนแรกของปีนี้เติบโตได้ถึง 16% โดยเฉพาะสินเชื่ออุปโภคบริโภค เป็นผลมาจากต้นทุนของภาคธุรกิจที่เพิ่มขึ้น 25% จากากรขึ้นค่าจ้างและค่าครองชีพของประชาชน ทำให้มีการเบิกใช้สินเชื่อหมุนเวียนและสินเชื่อบุคคลมากขึ้น และเมื่อรวมกับปัจจัยด้านการฟื้นตัวจากน้ำท่วมและการที่ธนาคารต่างชาติอยู่ในภาวะอ่อนแอ ทำให้สินเชื่อของกลุ่มธนาคารไทยเติบโตร้อนแรง
ทั้งนี้ สินเชื่อของธนาคารแลนด์ แอนด์ เฮ้าส์ ในช่วง 5 เดือนแรกของปีนี้โตมากกว่า 10% หรือ 30% เมื่อเทียบปีต่อปี จากเป้าทั้งปีที่ 25% ด้านธนาคารกสิกรไทย คาดว่าสินเชื่อในครึ่งปีแรกในส่วนของสินเชื่อธุรกิจขนาดใหญ่ของธนาคารจะเติบโตได้ 5-7% จากเป้าทั้งปีตั้งไว้ 9%